劉養直

劉養直，字敬夫，四川成都府內江縣人，明朝政治人物。

生平
四川鄉試第二十七名舉人，嘉靖十七年（1538年）戊戌科會試第一百九十四名，三甲第四十九名進士。授行人，二十一年五月選授刑科給事中，直聲動朝宇。嚴嵩掌權後，謫貴州布政司照磨。不久，經吏部鄭曉幫助，陞吏部稽勳司主事，歷文選司郎中。三十二年九月升通政使司右通政、提督誊黄，三十五年九月升太僕寺卿，陞順天府府尹，三十七年十一月擢戶部右侍郎，三十九年九月晋本部左侍郎，乞休歸。鈔本（天啓）《新修成都府志·卷之二十一》：劉養直，字敬夫，内江人。嘉靖戊戌進士。授行人，選給事中，聲動朝宇。壬寅，虜寇畿輔，議都城之外增築羅城。會九廟更建，大司農告之，世宗震怒，閲歳人莫敢言，公獨上封事工宜稍緩 先皇可其奏，一時省費鉅十萬。分宜初相公，與司官十人連疏論列，不報，嚴啣之，謫公貴州布政司照磨，即日就道。會吏部主事鄭端簡公曉爲文選，素重公力，白太宰許文簡公，陞稽勳司主事。左遷官無入銓曹者，自是益刻厲以識拔才賢爲務。歷文選郎中，凢八典選辨論官材奬怡疏滯。陞通政，歷問卿順天京兆，擢户部左侍郎，疏乞允歸。性恪愿持重，臨事有執，愼言語，立朝居家，呐呐不道人過，至談天下事則侃侃不倦。外朴中理，不務炫赫邀時譽。有《漫興詩集》、《文集》數卷。

著作
有《漫興詩集》、《文集》數卷。

家族
曾祖劉志寧，贈戶部主事；祖劉珏，成化進士，鶴慶府知府；父劉時（1472年-1547年），字尚忠，號介軒，揚州府通判；母張氏；繼母黃氏。严侍下。兄劉養仕，貢士，官潁州知州，弟養民《嘉靖十七年進士登科錄》：治《詩經》，九月十四日生，行三，曾祖劉志寧，贈戶部主事；祖劉珏，知府；父劉時，府通判；母張氏；繼母黃氏。嚴侍下，妻傅氏，繼妻王氏；兄養蒙；養仕（貢士），弟養民；養性。由國子生中式四川鄉試第二十七名舉人，會試中式第一百九十四名。

 参考资料 
徐階《封潁州知州劉君墓誌銘》

Category:內江人
Category:明朝順天府府尹
Category:明朝行人司行人
Category:明朝刑科給事中
Category:明朝吏部稽勳司主事
Category:明朝吏部文選司郎中
Category:明朝戶部左侍郎
Category:明朝右通政
Category:明朝太僕寺卿